gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl kw gl gl gl zh en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Xohán Xesús González: galeguista, socialista e canteiro
Venres, sexta feira, 30 de setembro de 2022
O sábado 13 de xuño haberá recitais poéticos, unha ofrenda no cemiterio da vila e inaugurase unha exposición que xirará por todo o país.
Tags: cuntis o fervedoiro xohán xesús gonzález
A asociación O Fervedoiro de Cuntis celebrará o vindeiro sábado 13 de xuño unha homenaxe a Xohán Xesús González, escritor, político e xornalista, que na Segunda República axuntou por vez primeira socialismo e galeguismo na Unión Socialista Galega. Haberá unha ofrenda floral no cemiterio de santa María de Cequeril e un recital poético que terá lugar ante a campa do escritor fusilado no 1936, e ademais inaugurarase na Casa da Cultura unha exposición biográfica baixo o título Porta dun futuro proletario. Esta exposición, que percorre a vida, obra literaria e política, labor sindical e activismo cultural de Xohán Xesús González, xirará por distintos lugares da Galiza. Nestes actos participarán o escritor Xosé Vázquez Pintor, o director do Centro de Documentación Alexandre Bóveda, Uxío Breogán Diéguez Cequiel e un membro da Comissom da Memoria Histórica da Gentalha do Pichel de Compostela. As actividades finalizarán cun xantar.
En Sevil, a súa aldea natal, Xohán Xesús González traballou de canteiro, pero moi logo foi vivir a Compostela, para estudar maxisterio e despois Dereito. Alí a súa actividade dividiuse entre os estudos, o xornalismo (traballou en El Compostelano e A Nosa Terra e fundou o xornal El País Gallego) e a actividade política, comezando polo agrarismo e polo Partido Galeguista. Perante o feble impulso autonómico do partido, en maio de 1931 fundou o Seminario de Estudos Socialistas que en agosto se converteu na Unión Socialista Galega, na que se conxugaba socialismo e galeguismo. Despois do fracaso nas eleccións de 1933, o partido disolveuse, integrándose en Izquierda Republicana.
En resposta ao alzamento fascista do 18 de xullo de 1936 Xohán Xesús González púxose á fronte dun grupo de cincuenta obreiros de Teo (O Terzo de Calo), que se dirixiron cara a Compostela para defender a legalidade republicana. Foi encarcelado e permanecu na cadea até que o fusilaron o 12 de setembro de 1936 nas tapias do cemiterio de Boisaca. Xosé Luís Méndez Ferrín dedicoulle en Con Pólvora e Magnolias algúns dos versos máis emocionantes da literatura galega: En Compostela soterraron a semente/ chamada Xohán Xesús González, porta/ dun futuro suntuoso e proletario.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto